דוקטור פוסטר

דוקטור פוסטר (באנגלית: Doctor Foster) היא סדרת דרמה של ערוץ BBC One ששודרה לראשונה ב-9 בספטמבר 2015. הסדרה שודרה בשתי עונות, כל אחת בת חמישה פרקים, שכתב מייק ברטלט. הסדרה עוסקת ברופאה ד"ר ג'מה פוסטר, שחושדת שבעלה, יזם הנדל"ן סיימון פוסטר, מנהל רומן. אחרי שהיא חוקרת בכיוונים אחדים, מתגלים דברים נוספים מחייה כולל אלימות שקיימת מתחת לפני השטח. קו העלילה נכתב בהשראת הסיפור המיתולוגי של מדיאה, רעיה נבגדת שמרעילה את כלתו החדשה של בעלה והורגת את ילדיהם. העונה השנייה של הסדרה עלתה לשידור ב-5 בספטמבר 2017 והסתיימה ב-3 באוקטובר 2017.

בישראל, הסדרה שודרה ב-yes.

צוות השחקנים
עונה ראשונה
 סוראן ג'ונס – ג'מה פוסטר, רופאה כללית בת 37 מהעיר פרמינסטר, שמתחילה לחשוד שבעלה, סיימון, מנהל רומן.
 ברטי קארוול – סיימון פוסטר, יזם נדל"ן בן 40, בעלה של ג'מה.
 קלייר-הופ אשיטי – קרלי ויליאמס, מטופלת של ג'מה, שעוזרת ותומכת בה, כשהיא בודקת את חשדותיה בסיימון.
 שריל קמפבל – הלן פוסטר (פרקים 1–3)
 ג'ודי קומר – קייט פארקס, צעירה בת 23 בוגרת אוניברסיטה, שמנהלת בסתר רומן עם סיימון פוסטר.
 נאווין צ'אודרי – אנואר (פרקים 2, 3, 5), עורך דין, מטופל של ד"ר פוסטר ועורך דינה
 ויקטוריה המילטון – אנה בייקר
 טום טיילור – טום פוסטר, בנם בן ה-11 של ג'מה וסיימון
 מרתה האו-דאגלס  – בקי יוז
 אדם ג'יימס – ניל בייקר
 תוסיתה ג'איאסונדרה – רוז מהנדרה, רופאה, חברתה לעבודה של ג'מה פוסטר
 שרה סטיוארט – סוזי פארקס
 ניל סטוק – כריס פארקס
 רוברט פיו – ג'ק ריינולדס
 ריקי ניקסון – דניאל ספנסר
 דניאל סרקוורה – גורדון וורד, מטופל היפוכונדר שמגיע בקביעות אל ג'מה במרפאה.
 מייגן רוברטס – איזבל, חברה של טום

עונה שנייה
 סוראן ג'ונס – ג'מה פוסטר
 ברטי קארוול – סיימון פוסטר
 טום טיילור – טום פוסטר
 ג'ודי קומר – קייט פארקס
 ויקטוריה המילטון – אנה בייקר
 אדם ג'יימס – ניל בייקר
 פראסאנה פוואנראג'ה – ג'יימס, החבר החדש של ג'מה
 שאן ברוק – שאן למברט, רופאה חדשה במרפאה של ג'מה, עם קשר מהעבר של סיימון.
 הופ לויד – איזבל
 פרנק קאוור – מקס, חברו הטוב בשל טום
 תוסיתה ג'איאסונדרה – רוז מהנדרה
 ג'ואני קנט ־ אמילי פוסטר, בתם הקטנה של סיימון וקייט
 דניאל סרקוורה – גורדון וורד
 הלנה לימברי – גברת וולטרס, מנהלת בית הספר של טום
 מרתה האו-דאגלס – בקי יוז
 שרה סטיוארט – סוזי פארקס
 ניל סטוק – כריס פארקס
 קלייר-הופ אשיטי – קרלי ויליאמס
 פיליפ רייט – קונור, הארוס של רוז, ואחר כך בעלה

פרקים

תמצית העלילה

עונה ראשונה
ד"ר ג'מה פוסטר היא רופאה ראשית במרפאה בעיר פרמינסטר שבאנגליה. היא נשואה כ-14 שנים ליזם הנדל"ן סיימון פוסטר, ולהם בן בגיל 11, טום. ג'מה מגלה שערה בלונדינית ארוכה על הצעיף של סיימון, וחושדת שהוא בוגד בה. במרפאה היא מביאה לפרישתו של הרופא הזקן ג'ק ריינולדס, שהפך לאלכוהוליסט. כאשר מטופלת שלה, קרלי, מגיעה אליה עם חבלות שספגה מבן זוגה, היא מאיימת עליו שיעזוב את ביתם, ובתמורה מגייסת את קרלי למעקב אחר סיימון. ג'מה מגלה שהמאהבת של סיימון היא קייט פארקס בת ה-23, וכאשר קייט מגיעה למרפאה לבדיקה, ג'מה מגלה שקייט בהריון. ג'מה מתעמתת עם סיימון על הרומן, אך הוא מכחיש את קיומו. אמו של סיימון, השוכבת על ערש דווי, מגלה לג'מה שהרומן של סיימון נמשך שנתיים. ג'מה פונה לאנוואר, עורך דין שהוא גם מטופל שלה, כדי להתחיל בהליכי גירושים. הוא מציע לה לברר את מצבה הכספי, שנוהל כולו בידי סיימון. ג'מה נענית לחיזוריו של ניל בייקר, מנהל החשבונות של סיימון, ושוכבת אתו, ולאחר מכן סוחטת ממנו מידע מלא על מצבו הכספי של סיימון, שמתגלה כבעייתי ביותר, ושהוא תלוי במשקיע אלמוני המכונה וייט סטון. אמו החולה של סיימון מתאבדת בבליעת כדורי שינה, וג'מה מבטלת את הליך הגירושים מרחמים על סיימון, ומתוך הנחה שהרומן הסתיים לאחר שקייט עברה הפלה מלאכותית.

המשטרה חושדת בג'מה שהייתה מעורבת במות חמותה, פוסטים שליליים על עבודתה מתפרסמים באינטרנט, ואדם מתלונן שאיימה עליו. כל אלה מביאים להוצאת של ג'מה לחופשה כפויה. ג'מה מגלה שסיימון ממשיך ברומן עם קייט ומחליטה להתאבד בטביעה, אבל מתחרטת ברגע האחרון. ג'מה יוזמת ארוחת ערב בבית הוריה של קייט, שבה משתתפים ג'מה וסיימון, קייט, אחיה והוריה. בארוחה חושפת ג'מה את הרומן שבין סיימון וקייט, והוריה של קייט מופתעים לשמוע זאת. ג'מה מבינה שקייט ממשיכה בהריון, ושאביה של קייט הוא המשקיע המסתורי במיזם של סיימון, העושה זאת תוך ניגוד עניינים. ג'מה סוחטת ממנו הבטחה שלא ישקיע יותר במיזם של סיימון. בביתה היא יוצרת רושם שרצחה את טום, ועקב כך סיימון מכה אותה עד זוב דם. בעקבות זאת ג'מה וסיימון מתגרשים, וסיימון וקייט עוברים ללונדון.

הפקה
ממוזער|סצנות אחדות צולמו בכיכר השוק בהיצ'ין שבהרטפורדשייר
הסדרה הוזמנה על ידי שארלוט מור ובן סטיבנסון. המפיקים בפועל היו רואנה בן, גרג ברנמן, ג'וד ליקנטסקי, ומתיו ריד. הצילומים נערכו בגרין ליין, קרוקסלי גרין שבהרטפורדשייר, קופס ווד ויי, נורת'ווד, לונדון, אנפילד ובכיכר השוק בהיצ'ין שבהרטפורדשייר. לצילומי המרפאה שימש מרכז רפואי צ'ס בצ'סהם שבבקינגהאמשייר, ששמו שונה בסדרה ל"מרכז רפואי פרמינסטר". תחנת הרכבת המופיעה בסדרה היא תחנת אנפילד צ'ייס.

בסיום העונה הראשונה של הסדרה פורסם שתהיה עונה שנייה בהשתתפות סוראן ג'ונס וברטי קארוול. בטקס חלוקת פרסי הטלוויזיה הלאומית הכריזה ג'ונס על מועד תחילת הצילומים בספטמבר 2016.

העונה השנייה של הסדרה החלה ב-5 בספטמבר 2017 והסתיימה ב-3 באוקטובר 2017.

פרסים
 שנה  פרס  קטגוריה  עבור  תוצאה 2016  פרסי הטלוויזיה הלאומית  הדרמה החדשה  דוקטור פוסטר   2016  פרסי הטלוויזיה הלאומית  הופעה בדרמה  סוראן ג'ונס   2016  פרסי Broadcasting Press Guild  הדרמה הטובה ביותר  דוקטור פוסטר  2016  פרסי Broadcasting Press Guild  השחקנית הטובה ביותר  סוראן ג'ונס   2016  פרסי Broadcasting Press Guild  הכותב הטוב ביותר  מייק ברטלט   2016  פרסי Royal Television Society  השחקנית הטובה ביותר  סוראן ג'ונס   2016  פרס באפט"א לטלוויזיה  המיני-סדרה הטובה ביותר  דוקטור פוסטר   2016  פרס באפט"א לטלוויזיה  השחקנית הטובה ביותר  סוראן ג'ונס  

קישורים חיצוניים


הערות שוליים

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות דרמה בריטיות